Aalborg Håndbold vandt sin Champions League-pulje med en sejr på 31-25 over Zagreb, og holdet er dermed klar til kvartfinalerne.

Aalborg Håndbold har gjort det, som ingen andre hold hverken her hjemme eller i Norden har præsteret før, at vinde deres Champions League pulje. Aalborg Håndbold bliver nummer et med 22 point. Landsholdsspiller Henrik Møllgaard, der har prøvet næsten alt i sin karriere, satte efter kampen ord på Aalborg Håndbolds præstation: - Jeg synes næsten, det at vinde en Champions League pulje er en større præstation end at vinde Champions League finalen, sagde en tydelig stolt Henrik Møllgaard til TV2 Nord. Se interview med Henrik Møllgaard: Nu kan spillerne fra Aalborg Håndbold spille prøve noget, de længe har ønsket sig nemlig en fortjent kamppause. Champions League kvartfinalerne skal først spilles midt i maj, så nu er der “ kun” kampe i den danske liga og så finalen i Santander Cup pokalturneringen i weekenden 26.-27. marts i Boxen i Herning. Bortset fra at Aalborg Håndbold kom bagud med 1-0,  var der aldrig tvivl om resultatet mod det kroatiske mandskab fra Zagreb, godt anført af Aalborg Håndbolds to svenske europamestre Felix Claar og Lukas Sandell blev det til en sejr på 31-25. I målet havde Simon Gade en række gode og vigtige redninger på de “ rigtige tidspunkter” i kampen. Se interview med træner Stefan Madsen: Næsten 5000 ellevilde fans rejste sig og klappede af deres hold de sidste minutter. Aalborg Håndbold leverede en kraftpræstation, som hele håndbold-Danmark kan være stolte af, og som Aalborg Håndbold har spillet i den her sæson både i den hjemlige liga og i Champions League, så kan Aalborg nå rigtig langt. Og mange drømmer sig sikkert allerede frem til den 18.-19. juni, her spilles Final Four finalen i Køln.